《夏日村居次焦山郭次甫韵》
明代·梁可澜

万里天光海气凉，阑干十二海天长。粟舂铁树飞泉响，酒压金茎玉露香。

柳岸客过桃叶渡，柴门人指杏花乡。阴阴绿树江村晚，倦鸟归来带夕阳。

作者简介：梁可澜，字元叔。顺德人。博学工诗，隐居罗浮。慕葛洪修炼故事，自号三十二峰太狂长啸仙。署邑令连继芳高其人，访诸山中，酬和竟日。著有《狂仙遗草》、《修真要语》。清道光《广东通志》卷三二九有传。